El Fagaro el xe un albaro del genare Fagus e delła fameja de łe Fagaceae. L. el xe na pianta che ła riva fin ai 25 - 30 metri. Ła ga foje ovałi e sensa pełeti, pi ciare 'nteła parte soto; łe vien fora dal ramo in modo alterno, lustre su tute do łe face, co orlo a curvète. In utuno łe ciapa un cołor arancion o roso-bruno. El fagaro el ga na scavejara de rami fisa co tante foje e ła se riconose anca da distante parkè ła xe tonda e larga, coi rami in sima driti e verticałi. I fiori maskiłi i xe tondi e verdi, kełi feminiłi, verdi anca łori, i xe drento na spece de saketo. I vien fora in majo. I fruti i xe grosi,rosi, drento risi divixi par 4 valve. Ł'areałe de distribusion el va ła da ła Svezia meridionałe e da ła Norvegia) a nord, fin al'Italia centrałe e a ła Penisola Iberica a sud e a est fin a ła Turchia de nord-ovest dove el se mis-cia col . In Italia el se trova sułe Prealpi e Alpi sora i 700 metri e sui Apenini, sora i 1000 metri. In quota el fagaro el se mis-cia tante volte col'albèo roso, col tana e col pino. pi in baso el pol fare boschi soło lu .In Veneto el bosco pi grando de fagari xe ła drento el . El legno de fagaro el xe un bon legno da bruxare, ma el vien doparà anca par far careghe, mobiłi, majołi, pavimenti e atrèsi da cuxina.